recursal/SuperWikiNEXT-32B huggingface dataset:
**זמן אביב** (באנגלית: **Springtime**) הוא סרט הנפשה קצר משנת 1929 שהופק בידי אולפני וולט דיסני. זהו הסרט השלישי בסדרת הסרטים "סימפוניות טיפשיות", הוא יצא חמישה ימים לפני קריסת וול סטריט.

עלילה
-----

פרחים, חיפושיות, נדלים, עופות וצפרדעים רוקדים (ואוכלים אחד את השני) בזמן שמתנגנת תערובת של מוזיקה קלאסית.

המוזיקה שבה נעשה שימוש בסרט כוללת את "מצב הבוקר" מפר גינט של אדוורד גריג, את "פרחים לוחשים" של פרנץ פון בלון, את המחול של אמילקארה פונקיילי מחול השעות ו"עליצות פריזאית" של ז'אק אופנבך.

ביקורות
-------

Motion Picture News (2 בנובמבר 1929): "פאניקה. תרומה נוספת לבידור האומה. וולט דיסני הגיע לממוצע גבוה במיוחד עם הסדרות המצוירות השונות שלו. זה שווה כל שבחים שהכתב הזה עשוי להעניק לו. הבסיס לתעלולים המשעשעים הוא קו שמהרהר על אביב, אהבה וריחוף. הכל הופך לטרפסיכורה: פרחים, עכבישים, עגורים, צפרדעים. והשגרה שהם עוברים דרכה מובטחת והם יצחיקו כל קהל".

הסרט היומי (3 בנובמבר 1929): "זה נקרא סימפוניה טיפשית של דיסני, וזה פקק. היצירה המצוירת היא הטובה ביותר שנראה אי פעם בתחום האנימציה, הביטויים והתעלולים הכלליים של בעלי החיים הם חכמים בצורה יוצאת דופן וגם נאמנים לחיים. סדרה של צפרדעים בוגרי גודלן נבלעות זו על ידי זו בתורה, עד שנשארת רק הצפרדע הגדולה האחרונה. זו בתורה נבלעת על ידי ציפור ארוכת רגליים, שכבדה עד כדי כך שהיא צונחת בבריכה. הצפרדע הגדולה והציפור טבעו. ההתנשאות החכמה היא סאטירה משובחת על הישרדותם של החזקים בעולם החי. המוזיקה המסונכרנת המלווה את המוזיקה הרוקדת של הצפרדעים מוסיפה מאוד לצחוקים, שבאים בקלות".

וראייטי (12 בפברואר 1930): "עוד קומדיה מצוירת משעשעת עשויה בצורה גאונית על ידי וולט דיסני. בסדר לכל תיאטרון. בזמן אביב דיסני ביקשה לבטא את התחושה האביבית הזו של דמויות מונפשות של חרקים, חיות ופרחים בשגרות ריקוד חדשניות המוגדרות למספרים מוזיקליים מסקרנים. תזמון הריקודים, הברזים הנלווים וכו', כל כך מושלם שהקצב לבדו מעניק ערך בידורי נדיר לסרט החדש הזה בסדרת סימפוניות טיפשיות. נוצלה גם כל הזדמנות להזריק קומדיה לצחוקים. קצת חזרה באופי שגרות הריקוד אבל לא רציני".

מדיה ביתית
----------

הסרט הקצר הופץ למדיה ביתית ב-19 בדצמבר 2006, באוצרות וולט דיסני: עוד סימפוניות טיפשיות, כרך ב'.

בתרבות הפופולרית
----------------

הסרט הקצר מופיע בסרט האנימציה "על כלבים וגנבים", כשהגורים צופים בטלוויזיה עם הוראס וג'ספר.

באופן דומה, אחד מקטעי המוזיקה מהמחצית השנייה של הקצר ישמש מאוחר יותר עבור הקטע המלא של "מחול השעות" בסרטו של וולט דיסני משנת 1940, "פנטסיה".

קישורים חיצוניים
----------------

* "זמן אביב", במסד הנתונים הקולנועיים IMDb (באנגלית)
* "זמן אביב", באתר AllMovie (באנגלית)
* "זמן אביב", במסד הנתונים הקולנועיים KinoPoisk (ברוסית)

הערות שוליים
------------

1. ↑  "Sennett Comedies, Oswald and Disney Cartoons Top Shorts List". *Motion Picture News*: 97. 2 בנובמבר 1929. נבדק ב-23 בפברואר 2020. `{{cite journal}}`:  (עזרה)
2. ↑  "Short Subjects". *The Film Daily*: 9. 3 בנובמבר 1929. נבדק ב-23 בפברואר 2020. `{{cite journal}}`:  (עזרה)
3. ↑  "Talking Shorts". *Variety*: 18. 12 בפברואר 1930. נבדק ב-23 בפברואר 2020. `{{cite journal}}`:  (עזרה)
**דייב ב. מיטשל** (באנגלית: **Dave B. Mitchell**; נולד ב-25 ביולי 1969) הוא מדבב אמריקאי, שהופיע בעשרות דיבובים בטלוויזיה, קולנוע, אנימציה ובאינטרנט וכן עובד ככרוז בפרסומות החברה "Happy Cows" בקליפורניה.

ביוגרפיה
--------

מיטשל נולד ביולי 1969 בטוללהומה, טנסי והחל את קריירת הדיבוב ב-1997.

הוא החל לדבב ב-2001 בסדרה "Busted" לפרק אחד בתור ג'ורג' נפינר והשתתף בסרט מ-2004, "wildlife wars" בתור צייד.

ב-2007 שיחק בסרט איש הנצח: החיפוש אחר נקמה בתור מאליקה ודיבב קולות נוספים וכן בסדרת הקומדיה "Li'l Bush" בה הוא חיקה פוליטיקאים שונים.

ב-2008 דיבב במשחק המחשב Ratchet & Clank Future: Quest for Booty וב-"White Knight Chronicles". כעבור שנתיים דיבב בסרט "סופרמן/באטמן: אפוקליפסה" את לונגשורמן המזוקן.

ב-2011 דיבב במשחקי המחשב: "קונג פו פנדה 2" וב-"Star Wars: The Old Republic". הוא גם השתתף בסדרה מועדון ווינX בתור קינג קריוס, קורטורטה ועוד קולות.

ב-2012 דיבב בסרט הלורקס ובסרט "Superman vs. The Elite" וכן בסדרות דוק רופאת צעצועים והרפתקאות פיטר הארנב. ב-2013 דיבב במשחקי Grand Theft Auto V, באטמן: ארקהם אוריג'ינס וסדרת המשחקים "Skylanders".

ב-2014 דיבב במשחק Far Cry 4 ובסדרות טום וג'רי וקלארנס. ב-2015 דיבב בסרט "Batman Unlimited: Monster Mayhem" את פני חימר, בסדרה "TripTank" ובמשחקים באטמן: ארקהם נייט, LEGO Dimensions ו-Fallout 4.

ב-2016 דיבב בסרט באטמן ללא גבולות: מקים נגד המוטאנטים את פני-חימר ובבלינג בלינג שוטר ומתאגרף. הוא דיבב גם בסדרות העולם של ריילי והמופע של מר פיבודי ושרמן. שנה לאחריה דיבב בצבי הנינג'ה ובמשחק Middle-earth: Shadow of War.

ב-2019 דיבב בסרט רקסי המלך בתור בוטץ' ובסרט סקובי-דו: בחזרה לאי הזומבים כקצין מעבורת ונהג וכן במשחקים Metro Exodus, מורטל קומבט 11 ו-Mario & Sonic at the Olympic Games Tokyo 2020.

ב-2020 דיבב בסרט "אגדות מורטל קומבט: נקמתו של סקורפיון" את ראידן ולוחם לין קוי. בשנה שלאחריה דיבב בסדרה "עולם היורה: מחנה הקרטיקון" את האוקס ואת ריד, ובסדרה "ארקיין" את ורן, הוסקל והרולד.

חיים אישיים
-----------

מיטשל מתגורר בלוס אנג'לס, קליפורניה ומיוצג בידי החברה "Dean Panaro Talent". הוא חבר באגודה האמריקאית למלחינים, מחברים ומוציאים לאור (**ASCAP**) ובעמותה "SAG-AFTRA".

קישורים חיצוניים
----------------

ויקישיתוף מדיה וקבצים בנושא **דייב ב. מיטשל** בוויקישיתוף

* דייב ב. מיטשל, במסד הנתונים הקולנועיים IMDb (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX4799625
* VIAF: 169703695
* WorldCat: viaf-169703695

 |
**סרגיי ויקטורוביץ' קולוטובקין** (ברוסית: **Серге́й Викторович Колотовкин**; נולד ב-28 בספטמבר 1965, מגניטוגורסק) הוא כדורגלן עבר סובייטי ורוסי ומאמן.

קריירה
------

### קריירת משחק

קולוטובקין החל את קריירת הכדורגל שלו במועדון הנוער של קבוצת מטאלורג והיה גם חבר בהרכב נבחרת הנוער של ברית המועצות. ב-1982 נשלח לבית הספר לכדורגל מספר 62 בלנינגרד ושיחק במועדון הכדורגל זניט לנינגרד, תחת המאמן פאבל סאדירין.

הוא שיחק בליגת העל הסובייטית, תחילה במדי זניט ולאחר מכן בצסק"א, עמה זכה באליפות ברית המועצות בעונת 1990 וזכה עמה גם בגביע הסובייטי בכדורגל בעונת 1990/1991.

הוא שיחק גם בליגת העל הרוסית בכדורגל במדי צסק"א ובקבוצות דינמו מוסקבה, טיומן וברוסטלמאש.

בעונת 1993/1994 הצטרף לבית"ר ירושלים מליגת העל הישראלית כשבהמשך עבר להפועל צפרירים חולון. בתום העונה חזר לרוסיה.

בשנת 2002 פרש ממשחק פעיל.

הוא שיחק במדי נבחרת רוסיה בכדורגל בשני משחקים בלבד בשנת 1992 — במשחקים נגד איסלנד וספרד.

### קריירת אימון

מרבית קבוצות הכדורגל שסרגיי אימן היו קבוצות מליגת הכדורגל המקצוענית של רוסיה, השלישית בחשיבותה, כדוגמת קבוצת ראוטוב ו"זבזדה סרפוחוב", או קבוצות חובבניות כדוגמת "סטוליצה" מליגת הכדורגל החובבנית של רוסיה, שפורקה בעונת 2015.

תארים
-----

* אליפות ברית המועצות: 1991
* גביע ברית המועצות: 1991

קישורים חיצוניים
----------------

ויקישיתוף מדיה וקבצים בנושא **סרגיי קולוטובקין** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל המאמן, באתר Transfermarkt
**פוארטו ואיארטה** (בספרדית: **Puerto Vallarta**) היא עיר ומועצה אזורית במדינת חליסקו במקסיקו. פוארטו ואיארטה היא עיר קיט והיא שוכנת על חוף מפרץ באיה דה בנדרס במערב חליסקו ובקרבת הגבול עם נאיאריט. בעיר מתגוררים 255,681 תושבים (נכון ל-2010), ובמטרופולין שלה מתגוררים 379,886 תושבים (נכון ל-2010).

היסטוריה
--------

ראשיתה של פוארטו ואיארטה הוא בכפר דייגים קטן בשם לאס פניאס דה סנטה מריה דה גואדלופה. בשלב מסוים במאה ה-19 התפתח בכפר נמל קטן ששירת מכרות כסף ועיירות במערב חליסקו, כמו מסקוטה וסן סבסטיאן דל אואסטה. פתיחת הנמל גרמה לגדילת אוכלוסיית הכפר, אך עדיין הוא היה יישוב קטן יחסית. הגידול באוכלוסייה נמשך בסוף המאה ה-19 ובתחילת המאה ה-20, ו-1918 הפך היישוב למועצה אזורית בפני עצמו ושמו שונה לפוארטו ואיארטה (מילולית: "נמל ואיארטה") כהוקרה לאיגנסיו ואיארטה, מושל חליסקו באותה העת.

כעבור מספר שנים התדלדלו מכרות הכסף והכלכלה המקומית החלה להסתמך על חקלאות. במלחמת קריסטרו, מרד עממי מצד הכנסייה הקתולית ותומכיה שהתנגדו למדיניות החילונית והאנטי-דתית של ממשלת פלוטארקו אליאס קאייס שפרץ ב-1926, השתלטו תומכי הכנסייה על פוארטו ואיארטה פעמיים ונהדפו על ידי כוחות הממשלה כל פעם.

בשנות ה-30 שופרו התשתיות ודרכי הגישה אל העיירה והחלה להתפתח בה תעשיית תיירות, אך היא נותרה אלמונית למדי במקסיקו ומחוצה לה. העיירה התפרסמה מאוד בעקבות צילומי הסרט האמריקאי ליל האיגואנה ב-1964 והפכה ליעד תיירותי פופולרי, וכמו כן משכה מהגרים מארצות הברית ומקנדה. תעשיית התיירות תרמה לפיתוח העיירה והיא קיבלה מעמד של עיר ב-1968.

העיר התפתחה וגדלה בצורה דרסטית בעשורים הבאים, אם כי היא ירדה במידה מסוימת מגדולתה החל משנות ה-80 כשממשלת מקסיקו החלה לפתח אזורי תיירות נוספים במדינה, ובייחוד בקנקון.

ארצות הברית מקיימת סוכנות קונסולרית בעיר, בנוסף לשגרירות ארצות הברית במקסיקו סיטי

תחבורה
------

פרק זה לוקה בחסר. אנא תרמו לוויקיפדיה והשלימו אותו. 
את העיר משרת נמל התעופה הבינלאומי ליסנסיאדו גוסטבו דיאס אורדס (יאט"א: PVR) (ספ'), המציע טיסות ליעדים במקסיקו, צפון אמריקה ואירופה.

ערים תאומות
-----------

* ארצות הבריתארצות הברית היילנד פארק, אילינוי, ארצות הברית
* ארצות הבריתארצות הברית סנטה ברברה, קליפורניה, ארצות הברית

קישורים חיצוניים
----------------

ויקישיתוף מדיה וקבצים בנושא **פוארטו ואיארטה** בוויקישיתוף
* 

* אתר האינטרנט הרשמי של פוארטו ואיארטה
* פוארטו ואיארטה, באתר אנציקלופדיה בריטניקה (באנגלית)

הערות שוליים
------------

1. 1 2  המועצה האזורית פוארטו ואיארטה, קטלוג המיקומים, המזכירות לפיתוח חברתי של מקסיקו (בספרדית).
2. 1 2  תחימת אזורי המטרופולין של מקסיקו 2010, המכון הלאומי לסטטיסטיקה ולגאוגרפיה של מקסיקו (בספרדית).
3. ↑  קונסוליות ארצות הברית במקסיקו Locations". U.S. Department of State, United States Diplomatic Mission to Italy. Archived from the original on 18 June 2015. Retrieved 20 June 2015.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007557203105171
* BNE: XX4207517
* BnF: cb152064869 (data)
* GND: 4122626-4
* LCCN: n81042843
* MusicBrainz: 85fc95f8-5e13-404d-aae2-145f4dab0f4a
* SNAC: w6z76ndf
* VIAF: 135989604
* WorldCat: lccn-n81042843

 |
**הסוכנות האירופית לבטיחות תעופה** (באנגלית: European Aviation Safety Agency; בראשי תיבות: EASA) היא סוכנות של האיחוד האירופי המופקדת על קביעה ויישום תקנות בתחום בטיחות התעופה האזרחית.

היסטוריה
--------

הסוכנות נוסדה ב-15 ביולי 2003 ומטה הסוכנות נמצא בעיר קלן בגרמניה. החל משנת 2008 מפעילה הסוכנות את מלוא סמכויותיה, אשר את חלקן נטלה מרשויות התעופה המאוחדות (JAA), גוף אשר פעל באירופה החל משנת 1970 ועד לפעילותה המלאה של הסוכנות האירופית. למדינות החברות באיגוד הסחר החופשי האירופי נציגים בסוכנות האירופית לבטיחות תעופה.

תחומי האחריות של הסוכנות האירופית לבטיחות תעופה כוללים ביצוע מחקר וניתוח נתוני בטיחות, מתן הרשאות למפעילי חברות תעופה זרים, ייעוץ לחקיקה בתחום בטיחות התעופה באיחוד האירופי, פיקוח על יישום כללי בטיחות (כולל פקחי בטיחות תעופה) במדינות החברות ובמדינות זרות, מתן אישורי טיסה לדגמי מטוסים ולחלקי מטוסים וכן מתן היתר פעולה לארגונים העוסקים בעיצוב, ייצור ותחזוקה של מוצרי תעופה. במסגרת יוזמת הנציבות האירופית לניהול משותף של מרחב הטיסה האירופי (Single European Sky) ניתנו לסוכנות האירופית לבטיחות תעופה משימות נוספות אשר יישומן החל סמוך לשנת 2013 ובהן קביעת גושי מרחב אווירי הנובעים מצרכים תפעוליים של התעופה האזרחית ואינם תלויים בגבולות המדיניים של מדינות אירופה.

קישורים חיצוניים
----------------

ויקישיתוף מדיה וקבצים בנושא **הסוכנות האירופית לבטיחות תעופה** בוויקישיתוף
* 

* אתר האינטרנט הרשמי של הסוכנות האירופית לבטיחות תעופה (באנגלית)
* הסוכנות האירופית לבטיחות תעופה, ברשת החברתית פייסבוק

* הסוכנות האירופית לבטיחות תעופה, ברשת החברתית אקס (טוויטר)

* הסוכנות האירופית לבטיחות תעופה, ברשת החברתית LinkedIn

* הסוכנות האירופית לבטיחות תעופה, סרטונים בערוץ היוטיוב

הערות שוליים
------------

1. ↑  הסוכנות האירופית לבטיחות תעופה מסייעת לרשות התעופה האזרחית לקבל הסמכת בטיחות בינלאומית לשדות התעופה בישראל (19/04/2013)
2. ↑  Single European Sky

|  |  |
| --- | --- |
| בקרת זהויות עריכת הנתון בוויקינתונים | 
* GND: 10125476-3
* ISNI: 0000 0004 5937 5157
* LCCN: no2013026088
* SUDOC: 10694892X
* VIAF: 268555462
* WorldCat: lccn-no2013026088

 |
תמונה של השליט לאצקו על בול דואר של הרפובליקה מולדובה, לפי דיוקן דמיוני מהמאה ה-19
קברו של לאצקו ווייווד במנזר בוגדאנה
**לאצקו** (ברומנית: **Laţcu** ‏ נ' ? - 1373) היה שליט נסיכות מולדובה בערך בין השנים 1365–1373, בנו ויורשו לכס המלכות של בוגדאן הראשון. בימיו בירת הנסיכות המשיכה להיות בסירט.

השם לאצקו הוא צורת הקטנה של השם ולדיסלב, לדיסלב או לאסלו.

תחת שלטונו במולדובה התחוללה מערכת תעמולה קתולית אינטנסיבית. שני נזירים פרנציסקנים, ניקולאוס דה מלאסק ופאול דה שווידניץ, שפעלו בטרגו סירט, הצליחו לשכנע את השליט עצמו לעבור לדת הרומית - קתולית (1370).
אחרי שלאצקו, חלק מהבויארים ומהעם עבר בצורה חגיגית לדת הקתולית, הארכיבישוף אנטוני של קרקוב, הכתיר ב-9 במרץ 1371 את הבישוף של סירט, אנדריי. באותה שנה
, ב-3 בספטמבר, האפיפיור גרגוריוס האחד עשר מינה בישוף נוסף - הבישוף של  מילקוב. ב-1373 הוקמה בישופות גם בצ'טאטיה אלבה.
האפיפיור הכיר בלאצקו כ"דוכס מולדובה, שעמה ולאכי").
לאצקו היה נשוי לאנה, ולזוג נולדה בת בשם אנסטסיה. מפני שלא נולדו לו בנים לאצקו פנה לאפיפיור, עם בקשה לבטל את נישואיו, אך סורב (במכתב מ-25 בינואר 1372). הנסיכה אנסטסיה נישאה
לרומן הראשון ודרך נישואים אלה עבר שרביט המלוכה במולדובה לידי הענף מושאט של השושלת בוגדאן. רומאן היה, כנראה, בן של שטפאן מושאט, שהיה בן של בוגדאן הראשון.

לאצקו הובא לקבורה בכנסיית בוגדאנה בעיר רדאוץ, על יד אביו, בוגדאן הראשון.

לקריאה נוספת
------------

* *M. Bărbulescu, D. Deletant, K. Hitchins, S. Papacostea, P. Teodor* Istoria României (*תולדות רומניה*, הוצאת קורינת, 2004 ). Ed. Corint, 2004, ISBN|973-653-514-2 .
* Magazin Istoric Nr. 1 și 5 / 2009 (כתב העת "מגזין איסטוריק" מס. 1 ו 5, 2009, בוקרשט)

קישורים חיצוניים
----------------

ויקישיתוף מדיה וקבצים בנושא **לאצקו** בוויקישיתוף
* Constantin C.Giurescu & Dinu C.Giurescu *Istoria Românilor*, Volume II (1352-1606) *Pages 38-39. Editura Ştiinţifică şi Enciclopedică Bucureşti (1976 .*

(קונסנטין ג'ורסקו ודינו ג'ורסקו - *תולדות הרומנים*, כרך ב, (1352-1606), ע' 38–39, ההוצאה המדעית והאנציקלופדית, בוקרשט, 1976)
**עקומת למידה** היא עקומה המתארת את הקשר בין זמן הלמידה של מיומנות מסוימת להתקדמות של הלומד בביצוע המשימה הנלמדת. שימושה הראשוני היה בפסיכולוגיה קוגניטיבית, אך מאז התרחב השימוש בה לענפי הכלכלה, לחקר ביצועים, להנדסת תעשייה וניהול ועוד.

מספר מונחים חליפיים או קרובים מתארים עקומת למידה, בהקשרים דומים, כ**עקומת ניסיון**, **עקומת הזנק**, או **עקומת יעילות**.

העקומה
------

עקומות למידה פשוטותעקומות למידה פשוטות
בדרך כלל מתוארת העקומה באופן הבא: על ציר ה-X מונח מספר הפעמים שביצע הלומד את המשימה הנלמדת, החל מהראשונה והלאה, בעוד על ציר ה-Y מתאימה הפונקציה לכל פעם ופעם את הזמן שהיה דרוש להשלמת המשימה (ולעיתים את עלותה הכספית). ברוב המקרים צפויה להתהוות עקומה יורדת משמאל לימין, משום שערכו של הניסיון הנצבר והמיומנות הנרכשת (ארה קונדרה) אמור לאפשר את ביצוע המשימה בזמן קצר יותר בכל פעם ופעם.

כאשר עקומת למידה המתארת משימה מסוימת היא **תלולה**, משמעות הדבר שיעילות הלמידה היא גבוהה והתועלת בה באה לידי ביטוי מהיר יותר בתפוקה מוגברת. עקומת למידה שטוחה, מאידך, מסמלת תהליך למידה שאינו מועיל, או את העדרה בפועל של למידה בתהליך.

דוגמאות לשימוש
--------------

בשוק העבודה נודעה משמעות רבה לעקומת הלמידה, משום שהיא משמשת ככלי לתמחור של ניסיון: כלומר אפשר לגזור ממנה את תוספת השכר שיכול לדרוש עובד מנוסה או מומחה, בהשוואה למי שאינו כזה.

נהוג להשתמש בעקומות למידה ככלי תומך החלטה, כאשר מחליטים לאמץ טכנולוגיה חדשה, או הליך עבודה חדש. על ידי השוואה של עקומת הלמידה הצפויה של העובדים לאחר אימוץ הגורם החדש, ניתן להחליט האם הוא כדאי, או להשוות את כדאיותו לאלה של הליך מתחרה.

חשיבות נוספת נודעה לעקומת למידה בעיצובו של ממשק משתמש, כאשר הדרישה מממשק היא שיהיה מורכב מספיק כדי לאפשר למשתמש לבצע פעולות מורכבות, אך בה בעת יהיה פשוט ואינטואיטיבי דיו כדי לאפשר לימוד מהיר ותפעול יעיל לאחר זמן קצר.

קישורים חיצוניים
----------------

* מחשבון עקומת למידה

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560521205171
* LCCN: sh85075537

 |
**פאול ואנר** (בגרמנית: **Paul Wanner**; נולד ב-23 בדצמבר 2005 בדורנבירן שבגרמניה) הוא כדורגלן גרמני המשחק בעמדת הקשר ההתקפי בקבוצת באיירן מינכן מהבונדסליגה.

קריירת מועדונים
---------------

ואנר גדל במחלקות הנוער של FV ראבנסבורג ובאיירן מינכן. ב-7 בינואר 2022 ערך את הופעת הבכורה שלו בקבוצה הבוגרת של באיירן מינכן, בהפסד 2-1 לבורוסיה מנשנגלדבך במסגרת המחזור ה-18 בבונדסליגה לעונת 2021/2022. בסך הכל ערך ארבע הופעות ליגה בעונה זו. ב-12 באוקטובר 2022 ערך את הופעת הבכורה שלו בליגת האלופות, בניצחון 4-2 על ויקטוריה פלזן במסגרת שלב הבתים לעונת 2022/2023.

קישורים חיצוניים
----------------

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

|  |  |
| --- | --- |
| בקרת זהויות עריכת הנתון בוויקינתונים | 
* GND: 1249597897
* VIAF: 9412164298351708630009
* WorldCat (עם VIAF): 9412164298351708630009

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פאול ואנר"**.
**מדרשיית הרטמן לבנות** היא בית ספר תיכון דתי לבנות בירושלים, שהוקם בשנת 2007.

מאפיינים
--------

מדרשיית הרטמן לבנות היא בית הספר התיכון לבנות של מכון שלום הרטמן. המדרשייה נוסדה בשנת 2007 בבית הספר אוולינה תהילה בירושלים, ובשנת 2010 הועברה למבנה ברחוב רחל אמנו בשכונת קטמון, בו נמצאת המדרשייה עד היום. 

מדרשיית הרטמן לבנות מגדירה את עצמה כבית ספר דתי פמיניסטי לבנות. המדרשייה היא מבתי הספר הדתיים הבודדים שמשלבים תפילת נשים הכוללת קריאה בתורה, משותפת וקבועה בלוח הזמנים הבית ספרי. בנוסף, התלמידות במדרשייה לומדות באופן קבוע ואינטנסיבי לימודי גמרא, מחשבת ישראל ותנ״ך ברמה של חמש יחידות לימוד. 

במסגרת המעורבות החברתית, שהיא יסוד חשוב בתוכנית החינוכית במדרשייה, משתתפות התלמידות כל שנה בפרויקט "בונות-סוכה", שבמסגרתו הן לומדות את הלכות בניית הסוכה ואחר כך בונות סוכות ברחבי ירושלים עבור משפחות שזקוקות לסיוע בבניה.

יסוד נוסף וחשוב עליו מתבססת התכנית החינוכית הוא הפיכת התלמידות במדרשיה לנשים חזקות, עצמאיות ובעלות זהות נשית חזקה משלהן. במהלך השנים במדרשיה משתתפות הבנות בתוכנית ״גוף נפש תודעה״- סדנאות ושיעורים של תנועה וריקוד בסגנונות שונים, יוגה וסדנאות עיוניות כגון תזונה ונוכחות גוף. בנוסף, הבנות לומדות לימודי מגדר באופן קבוע ונבחנות בבחינה פנימית. 

בשנת 2017 דורג בית הספר במקום הראשון בירושלים במבחני המיצ"ב. בית הספר מעודד את התלמידות להתגייס לצה"ל, ובשנת 2018 היה במקום השלישי באחוז ההתגייסות של נערות דתיות לצבא.

רוב התלמידות מתגוררות באזור בית הספר, בשכונות: קטמון, בקעה, רחביה, תלפיות מזרח והמושבה הגרמנית. עם זאת, ישנן תלמידות המתגוררות ביישובים ובשכונות מרוחקות יותר, כמו: הר חומה, אפרת, נס הרים, רמות, גבעת זאב, פסגת זאב, גבעת משואה ובית הכרם.

בבית הספר לומדות כ-350 תלמידות, מכיתה ז' עד י"ב.

את הקמת המדרשייה הובילה חנה קהת, ומי שניהלה את המוסד החינוכי מתחילת דרכו הייתה מירב בדיחי. לאחר פרישתה באוגוסט 2022, מונתה לתפקיד נעמה טל.

ראו גם
------

* תיכון הרטמן

קישורים חיצוניים
----------------

* אתר האינטרנט הרשמי של מדרשיית הרטמן לבנות
* מדרשיית הרטמן לבנות, ברשת החברתית פייסבוק
* מדרשיית הרטמן לבנות, סרטונים בערוץ היוטיוב
* "מדרשיית הרטמן", באתר הכל אודות מוסדות החינוך

הערות שוליים
------------

1. ↑  אתר למנויים בלבד יאיר אטינגר, בתיכון דתי ליברלי בירושלים, התלמידות מתפללות בנוסח עדות הפמיניזם, באתר הארץ, 5 בפברואר 2016
2. ↑  בנות מדרשיית הרטמן, שלומית והיפות שלה בונות סוכה לאחר, באתר ynet, 7 באוקטובר 2014
3. ↑  ליאת בכרך, מנהלת תיכון הרטמן לבנות: "חינוך ערכי מביא תוצאות גם בציונים", באתר כל העיר ירושלים, ‏21.5.2017
4. ↑  אדווה חולי, אלה התיכונים הירושלמים עם אחוז הגיוס הגבוה ביותר לצה״ל, באתר mynet‏ ירושלים, 4 בדצמבר 2018
5. ↑  מנהלת מדרשיית הרטמן – אחת מ-11 מנהלים "פורצי דרך"
**ברנט גלפי** (באנגלית: **Brent Ghelfi**) (נולד במאי 1966) הוא סופר אמריקאי של ספרות למבוגרים, מסתורין, מותחן, ספרות פשע, מתח וריגול. הוא כתב סדרת ספרי המסתורין על אלכסיי וולקובוי, גנגסטר וסוכן חשאי של צבא רוסיה. ברנט הוא עורך דין במקצועו.

ביוגרפיה
--------

ברנט הוא בוגר המכללה למשפט על שם ג’יימס רוג’רס מאוניברסיטת אריזונה (1987) והוא גם בעל תואר במינהל עסקים (1984). לאחר סיום הלימודים הוא החל בקריירה בתחום המשפטים ועסקים.

בשנים 2007–2011 כתב מספר ספרי מותחן, בהם הדמות הראשית היא של גנגסטר רוסי בשם אלכסיי ״וולק״ וולקובוי, כשהספר הראשון בסדרה ״המשחק של וולק״ תורגם לעברית על ידי אסתר קלשטיין בהוצאת כנרת וזמורה ביתן. הסדרה כוללת ארבעה רומנים, כולם ספרי מתח המתרחשים ברוסיה של ימינו. הם תורגמו לשמונה שפות ואף התקיימו דיונים על מנת להפיק עיבוד קולנועי. ״המשחק של וולק״ היה מועמד על ידי כותבי המתח הבינלאומיים לרומן הביכורים הטוב ביותר לשנת 2007 ועל ידי מגזיני Mystery News ו-Deadly Pleasures לפרס בארי לספר המתח הטוב ביותר. הרומנים נכתבו בהשראת טיולים שעשה לרוסיה במהלך שנות ה־90.

לאחר כתיבת ספרי הסדרה, גלפי חזר לעסקים.

חיים אישיים
-----------

הוא נשוי ויש לו 2 ילדים. חי עם משפחתו בפניקס, אריזונה שבארצות הברית.

ספריו
-----

* המשחק של וולק (Volk's Game), בהוצאת Henry Holt משנת 2007. תורגם לעברית ב־2009.
* Volk's Shadow, בהוצאת Henry Holt‏ 2008
* The Venona Cable‏, 2009
* The Burning Lake‏, 2011

קישורים חיצוניים
----------------

* 
* ברנט גלפי, ברשת החברתית LinkedIn
* ספרים של ברנט גלפי
* מידע על הסופר
* הספרים של ברנט גלפי, באתר "סימניה"

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 55350521
* WorldCat (עם VIAF): 55350521

 |
**שבתאי בן-אהרון** (1 ביולי 1933 – 5 ביוני 1967) היה טייס בחיל האוויר הישראלי שנשבה ונרצח בלינץ' שביצעו בו חיילים ירדנים ביומה הראשון של מלחמת ששת הימים.

ביוגרפיה
--------

שבתי בן אהרון (סמוקובליסקי) נולד ב-1 ביולי 1933 בעיר קיוסטנדיל שבבולגריה. הוא למד בבית הספר אורט.
בשנת 1948 עלה לישראל.
התגייס לצה"ל במאי 1951, התנדב לקורס טיס והוכשר כטייס קרב. לאחר שחרורו נקלט בחברת אל על ושימש כקברניט מטוסי סילון.
השתתף במבצע קדש כטייס קרב. ב-5 ביוני 1967, יומה הראשון של מלחמת ששת הימים, ביצע גיחת תקיפה במטוס פוגה מגיסטר שבמהלכה נפגע מטוסו באש מן הקרקע באזור מעלה אדומים. לאחר הפגיעה הצליח לקפוץ ממטוסו ולפרוש את מצנחו (במטוס הפוגה לא מותקן כיסא מפלט), ובכך היה לטייס היחיד שהצליח לצנוח ממטוס פוגה פגוע במלחמת ששת הימים.

בהגיעו אל הקרקע נתפס על ידי חיילים ירדניים שביצעו בו לינץ', רגמו אותו באבנים ושרפו אותו למוות.

בן-אהרון הותיר אחריו אישה ושתי בנות.

חורשה ניטעה לזכרו ביער בן שמן בשנת 1968.

לאחר מותו
---------

גורלו של בן אהרון לא נודע בישראל והוא נחשב לנעדר.
לאחר תום המלחמה ובסמוך למועד חילופי השבויים עם ירדן, נודע למפקד טייסת 119, רן פקר שמפקד פלוגה ירדני שבוי העיד בחקירתו שפלוגתו רצחה טייס ישראלי באזור מעלה אדומים. פקר, שחשד שהמדובר בטייס הנעדר בן-אהרון, מיהר לתחקר בעצמו את השבוי באזור נפילת מטוס הפוגה. השבוי הירדני הוביל את פקר אל שרידי גופתו של בן-אהרון.

מאוחר יותר נטען שפקר הרג את השבוי הירדני באקדחו. לגרסתו של פקר השבוי ניסה לברוח, והוא ירה לכיוונו אך לא פגע. חקירות אחדות שנערכו באשר לנסיבות האירוע אימצו את גרסתו של פקר, אך לימים המליץ הפרקליט הצבאי הראשי לרמטכ"ל לשקול את קידומו של פקר. בעקבות זאת פרש פקר מצה"ל, בדרגת תא"ל.

קישורים חיצוניים
----------------

* קורות החיים של שבתאי בן-אהרון, באתר "יזכור" של משרד הביטחון
* החורשה לזכר שבתאי בן אהרן באתר "יזכור"

הערות שוליים
------------

1. ↑  רן פקר: **נץ בשחקים**, עמ' 414 - 415.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297588705171
* ISNI: 0000 0000 7057 8490
* VIAF: 97357417
* WorldCat (עם VIAF): 97357417

 |
משה בן-סירה בעת ששירת בפלוגה ו' בגדוד השמיני של הפלמ"ח, 1945 לערך.
**משה בן-סירה** (7 באוקטובר 1927 - 5 ביוני 1967) היה פיזיקאי ישראלי, מרצה בכיר בטכניון וסגן הדקאן של הפקולטה לפיזיקה בטכניון בחיפה. נהרג במלחמת ששת הימים.

ביוגרפיה
--------

נולד וגדל בתל אביב, בנם הבכור של המהנדס יעקב בן-סירה המוכר כ"אבי העיר הלבנה" וחיה לבית הורביץ. בוגר גימנסיה הרצליה בתל אביב. בשנת 1945 התנדב לפלמ"ח. בשנת 1947 החל את לימודיו באוניברסיטה העברית בירושלים. במלחמת העצמאות נלחם בקרבות באזור ירושלים. בשנת 1954 החל את עבודתו כאסיסטנט בטכניון בחיפה ובשנת 1960 השלים תואר דוקטור.

כיהן כסגן הדיקן של הפקולטה לפיזיקה של הטכניון והיה ממקימי המעבדה למוליכים למחצה בטכניון. פרסם עבודות מדעיות בכתבי עת מדעיים בינלאומיים והשתתף בכינוסים מדעיים בינלאומיים.

לקראת מלחמת ששת הימים גויס לשירות מילואים ונהרג ביום הראשון למלחמה, בעת שירותו בגדוד תותחנים בחזית הצפון. נקבר בבית הקברות הצבאי בחיפה. הניח אשה ושלושה ילדים.

הנצחתו
------

שמו של ד"ר בן-סירה הונצח בספרייה של הפקולטה לפיזיקה בטכניון וכן באחת המעבדות שהיה בין מקימיה. על שמו הוקמו קרן מלגות לסטודנטים בפקולטה לפיזיקה בטכניון וכן קרן מלגות בגימנסיה הרצליה שבה למד. מדי שנה מקיימת הפקולטה לפיזיקה בטכניון סימפוזיון מדעי שנתי לזכרו.

קישורים חיצוניים
----------------

ויקישיתוף מדיה וקבצים בנושא **משה בן-סירה** בוויקישיתוף
* משה בן-סירה, באתר "יזכור" של משרד הביטחון
* משה בן סירה, באתר הפלמ"ח
* משה בן-סירה, באתר בית התותחן

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007258452105171
* ISNI: 0000 0000 7068 7259
* VIAF: 97665505
* WorldCat (עם VIAF): 97665505

 |
**אופוסום עכבר רובינסון** (שם מדעי: *Marmosa robinsoni*) הוא מין של אופוסום דרום אמריקאי הנפוץ ביערות הגשם הטרופיים. חי במרכז אמריקה, במדינות בליז, טרינידד וטובגו, גרנדה, הונדורס, פנמה, פרו, קולומביה, ונצואלה, ואקוודור והוא נפוץ בחלקים שונים של היער.

תת-מיניו הם:

* *Marmosa robinsoni robinsoni*
* *Marmosa robinsoni chapmani*
* *Marmosa robinsoni fulviventer*
* *Marmosa robinsoni grenadae*
* *Marmosa robinsoni isthmica*
* *Marmosa robinsoni luridavolta*
* *Marmosa robinsoni ruatanica*
* *Marmosa robinsoni simonsi*

תיאור
-----

פרוותו היא בצבע חום קינמון. בטנו צהובה וצבעו של הגב נע בין אדמדם עד לאפור. הראש בהיר יותר משאר הגוף. יש לו עיניים גדולות ביותר והן מוקפות ב"מסיכה" שחורה עד לאף הוורוד. זנבו ארוך יותר מגופו והוא יכול להיתלות בעזרתו וכן ידיים בעלות כריות אחיזה.

אורכו של האופוסום 26–28 ס"מ ומשקלו עד 110 גרם והוא בין הקטנים שבאופוסומים.

הרגלים
------

האופוסום חי ביערות גשם עד גובה של 2,500 מ' וכן ביערות נשירים יותר, ביצות מנגרובים וסוואנות טרופיות. האופוסומים מחפשים בין הענפים פירות וחרקים ולעיתים אוכלים גם פירות של קקטוסים. נקבות בהיריון שניזונות היטב עולות במשקל פי 3 מהזכרים כך שאזורים עם שפע אוכל הם מבוקשים. האופוסומים הם יחידאים ויתקפו אופוסום שייכנס לטריטוריה שלהם.

האופוסומים ממליטים 6-14 צאצאים לאחר היריון של 14 ימים בלבד. הנקבה ממליטה אותם בתור קן נטוש חור בעץ או גבעול בננה ומגדלת אותם בתוך הכיס שלה עד התבגרותם.
מצב השימור של המין ללא חשש.

קישורים חיצוניים
----------------

ויקישיתוף מדיה וקבצים בנושא **אופוסום עכבר רובינסון** בוויקישיתוף
* אופוסום עכבר רובינסון, באתר ITIS (באנגלית)
* אופוסום עכבר רובינסון, באתר NCBI (באנגלית)
* אופוסום עכבר רובינסון, באתר האנציקלופדיה של החיים (באנגלית)
* אופוסום עכבר רובינסון, באתר GBIF (באנגלית)

הערות שוליים
------------

1. ↑  אופוסום עכבר רובינסון באתר הרשימה האדומה של IUCN
ילדים מחופשים עוברים בין בתים ומבקשים ממתקים
**תעלול או ממתק** (באנגלית: "**Trick or treat**") הוא מסורת ליל כל הקדושים הנהוגה במספר מדינות ברחבי העולם. בליל כל הקדושים ילדים מחופשים עוברים בין בתים ומבקשים ממתקים על ידי שימוש בביטוי "תעלול או ממתק", כאשר "ממתק" כוונתו לבקש סוכריות, ובמספר תרבויות נהוג לתת כסף במקום, ו"תעלול" כוונתו איום לפגיעה בבעלי הבית או ביצוע ונדליזם ברכושם, כאשר לרוב מדובר באיום סרק. לרוב נהוג לבצע זאת בערב 31 באוקטובר, ובעלי בתים המעוניינים להשתתף במנהג נוהגים לקשט את חזית ביתם ולהשאיר אור דולק או ממתקים מחוץ לדלתם.

בסקוטלנד ובחלקים מבריטניה ומאירלנד המנהג מוכר עוד מהמאה ה-16, בדומה למסורת התחפושות, כאשר בתקופה זו היה נהוג לעבור בין בתים ולבקש אוכל בליל כל הקדושים. על אף היותן מזוהות עם המנהג זמן רב יותר, הביטוי "תעלול או ממתק" היה נפוץ תחילה במדינות אחרות, ביניהן ארצות הברית וקנדה, ורק מאוחר יותר בסקוטלנד ובאירלנד. באמריקה הצפונית הפך המנהג למסורת של ליל כל הקדושים החל משנות ה-20 של המאה ה-20.

בתחילת המאה ה-21 מתקיימת מסורת זו בעיקר בארצות הברית, בקנדה, באירלנד ובממלכה המאוחדת (אנגליה, ויילס, סקוטלנד וצפון אירלנד), וגם בקרב מיעוטים גדלים באירופה, באוסטרליה, בניו זילנד בהונג קונג וביפן.

ליל הקבצנים
-----------

 ערך מורחב – **ליל הקבצנים**  

ליל הקבצנים מתאר ביצוע "תעלול או ממתק" לפני ליל כל הקדושים. אירוע זה נוצר עקב חשש מביטחון הילדים הקטנים המשתתפים בפעילויות "תעלול או ממתק" ללא השגחה, ולכן הם משתתפים במנהג לפני ליל כל הקדושים, בתאריך הנקבע לפי היום בו מתרחש החג בכל שנה. ליל הקבצנים מתחיל לרוב לאחר שעות הלימודים בבתי הספר ומסתיים בשעות הערב.

קישורים חיצוניים
----------------

ויקישיתוף מדיה וקבצים בנושא **תעלול או ממתק** בוויקישיתוף

הערות שוליים
------------

1. ↑  PHC Halloween "Trick or Treat", www.phc.gov.ph
2. ↑  The Halloween Porch Light Code, Apartment Therapy (באנגלית)
3. ↑  The Herald, Halloween: Why do children trick or treat?, The Herald (באנגלית)
4. ↑  The History of Trick-or-Treating - HISTORY, www.history.com
5. ↑  WeatherNation, Beggars’ Night: What Is It?, WeatherNation (באנגלית)

| ליל כל הקדושים |
| --- |
| נושאים עיקריים | היסטוריה (סאווין • אולהלוטייד) • סמלים • פעילויות • גאוגרפיה • מצוות נוצריות |
| מסורות | תפיסת תפוחים בגיגית מים • כרטיסים • תחפושות • אוכל • טיולי רוחות • ג'ק-או-לנטרן • הדלקת נרות על קברים • תפילה עבור המתים • עוגת נשמה • עץ • תעלול או ממתק • פנגנגאלווה |
| אירועים | מדורה • אטרקציה רדופה (בית הגיהנום) • מלכת דלעת |
| מדיה | ספרים • סרטים • מוזיקה (אלבומים • שירים) • טלוויזיה |
| אירועים קשורים | 

|  |  |
| --- | --- |
| פסטיבל המתים | אובון • צ'וסאו • יום המתים • גאי ג'טרה • פיטרו פקשה • פסטיבל צ'ינגמינג • טוטנסונטאג • פסטיבל רפאים • מצעד הנשמות האבודות |
| פולחן מתים | יום השנה • מנהגי מוות • קדיש • יזכור |

 |
| אירועים אחרים | אלנטייד • יום כל הקדושים • יום כל הנשמות • ליל הקבצנים • ליל השטן • דזיאדי • עיד איל-בורברה • הופ-טו-נאה • קקרי • קרוצ'ון • ליל השובבות • נמהגה • ליל כל הקדושים הישן • יום הסאסי • אמונות טפלות • ויל-או'-דה-ויספ • הובגובלין • טול בטסי |
| ערכים קשורים | אילופ • בית החולים קינגסיט • בן קופר • הבליזארד של ליל כל הקדושים (1991) • סערות השמש של ליל כל הקדושים (2003) • חברת בייסטל |
**ג'פרי דאנקן ג'ונס** (באנגלית:  **Jeffrey Duncan Jones**; נולד ב-28 בספטמבר 1946) 
הוא שחקן קולנוע אמריקאי. ג'ונס הוא מועמד פרס גלובוס הזהב לשנת 1984 על הופעתו בתפקיד הקיסר יוזף השני בסרט "אמדאוס".

ביוגרפיה
--------

ג'ונס נולד בעיר בפאלו שבניו יורק. אמו רות' דחפה אותו מגיל קטן להיכנס לתחום המשחק. אביו, דאגלאס בנט ג'ונס, נפטר בילדותו של ג'ונס. הוא למד ב"אוניברסיטת לורנס" שבויסקונסין ובאקדמיה למוזיקה ולאמנויות הדרמה של לונדון.

קריירה
------

ג'ונס התפרסם לראשונה בדרמה המוזיקלית זוכת 8 פרסי האוסקר של מילוש פורמן "אמדאוס", ג'ונס הועמד על תפקידו בסרט כקיסר הרומי יוזף השני לפרס גלובוס הזהב.
ב-1986 שיחק בקומדיות "שמתי ברז למורה" בתור אדוארד רוני, מנהל בית הספר של הנער פריס ביולר (מתיו ברודריק) ו"הווארד - גיבור מגזע אחר".

ב-1988 הופיע בקומדיה של טים ברטון "ביטלג'וס" בתור הקבלן האכזרי צ'ארלס דיט'ץ.
ב-1989 הופיע ג'ונס בדרמה השנייה שלו עבור מילוש פורמן, "ולמונט" בתפקיד גרסו המאהב המסתורי של האלמנה העשירה מרטואייל (אנט בנינג).
ב-1990 שיחק בעיבוד הקולנועי לספר "המרדף אחר אוקטובר האדום" בתפקיד סקיפ טיילר, מדריך באקדמיית הצי.

ב-1993 שיחק בסרטו המוערך בקריירה של טים ברטון "אד ווד", בסרט גילם את שדר הטלוויזיה המופרע ג'רון קריסוול קינג המשתתף בסרטיו של אד ווד (ג'וני דפ).

ב-1996 הופיע בדרמה "ציד המכשפות".

ב-1997 שיחק בתפקיד הפרקליט אדי ברזון במותחן האימה "מלכודת לפרקליט".

ב-1999 השתתף בהפקתם התקופתית של טים ברטון ופרנסיס פורד קופולה "סליפי הולו" בתור הכומר סטינווייק ובסרט הערפדים "רעב מורף".

ג'ונס התפרסם בקולנוע לאחרונה ב-2001 בקומדיות "ד"ר דוליטל 2", "קיץ אחד של סוטול" ו"שוברות הלבבות" וב-2007 בקומדיה "מי נושא הכלים שלך?".

מחוץ לקולנוע התפרסם בסדרה "דדווד" בתפקיד א. וו מריק, עורך העיתון של מחנה דדווד.

חיים אישיים
-----------

לג'ונס יש בן אחד, השחקן ג'וליאן קואטס.

### פלילים

בשנת 2001 נעצר ג'ונס לאחר שסחר ומכר לילדים סיגריות, הוא הורשע, קיבל קנס של 5,000 דולרים וחויב ב-100 שעות עבודה עבור הקהילה.
ב-2003 נעצר בשנית בגין שידול נער בן 14 לצרוך תמונות פורנוגרפיות. הוא הורשע בעבריינות מין וקיבל חמש שנות מאסר על תנאי. ב-2010 נעצר בפעם השלישית שוב בגין עבירות מין, לאחר שהורשע קיבל שלוש שנות מאסר על תנאי וחויב ב-250 שעות עבודה עבור הקהילה.

קישורים חיצוניים
----------------

ויקישיתוף מדיה וקבצים בנושא **ג'פרי ג'ונס** בוויקישיתוף

* ג'פרי ג'ונס, במסד הנתונים הקולנועיים IMDb (באנגלית)
* ג'פרי ג'ונס, באתר AllMovie (באנגלית)
* ג'פרי ג'ונס, באתר Rotten Tomatoes (באנגלית)
* ג'פרי ג'ונס, באתר Metacritic (באנגלית)
* ג'פרי ג'ונס, במסד הנתונים הקולנועיים KinoPoisk (ברוסית)
* ג'פרי ג'ונס, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007458085305171
* BnF: cb140260357 (data)
* GND: 1050326121
* ISNI: 0000 0000 7840 556X
* LCCN: no96017228
* NKC: mzk2009517683
* SUDOC: 070324808
* VIAF: 42039366
* WorldCat: lccn-no96017228

 |
**שרלין דניאל חזיזה מוראי** (נולדה ב-21 באוקטובר 1985) היא שחקנית ישראלית. התפרסמה לאחר שגילמה את אילנה בודנהיימר בסדרות "שנות ה-80" ו-"שנות ה-90".

ביוגרפיה
--------

גדלה בפתח תקווה. נקראה על שמה של השחקנית שרלין טילטון, ששיחקה בסדרה "דאלאס" שהייתה אהובה על אמה. למדה בתיכון אחד העם בעיר במגמת תיאטרון, ובבית הספר למשחק בית צבי. לאחר שסיימה את לימודיה בשנת 2010 השתתפה בקמפיין נגד העסקת עובדים זרים בלתי חוקיים.

ב-2013 החלה לשחק בסדרה "שנות ה-80", בתפקיד אילנה בודנהיימר, אחותו הגדולה של שלום (דניאל אסייג) ורעייתו של גידי בודנהיימר (עפר שכטר).

ב-2015 השתתפה בסדרה "זגורי אימפריה" בתפקיד נעמה. ב-2016 הופיעה בסדרה "צומת מילר".

ב-2017 השיקה חבורת אנדרדוס את "ישיבת הנהלה", סדרת רשת בהשתתפותה של חזיזה כ"עלמה". ב-2019 השתתפה בסדרת הטלוויזיה "לה פמיליה", בתור יערה, אחותו של רמי.

הייתה פרזנטורית של עיתון "דה מרקר".

ב-2022 שיחקה בסדרת ההמשך של "שנות ה-80" שנקראת "שנות ה-90" חזרה בתפקיד אילנה בודנהיימר.

ב-2023 שיחקה בסרט "ההילולה" בתפקיד אילנה בודנהיימר. 

חזיזה נשואה ואם לשלושה ילדים.

קישורים חיצוניים
----------------

* שרלין חזיזה, ברשת החברתית פייסבוק
* שרלין חזיזה, ברשת החברתית אינסטגרם
* שרלין חזיזה, במיזם "אישים" לתיעוד היצירה הישראלית
* שרלין חזיזה, במסד הנתונים הקולנועיים IMDb (באנגלית)
* הכירו את שרלין חזיזה: אשתו המרוקאית של עפר שכטר, באתר רשת
* ערן סויסה, להיות אשתו של עפר שכטר, באתר ישראל היום, 7 בנובמבר 2013
* רואי פרסול, דומות אבל שונות: שרון חזיזה שורפת את המסך בשנות ה-80, באתר מעריב, 19 במאי 2015
**ז'וזה נונס דה פונסקה** (בפורטוגזית: **José Nunes da Fonseca**; נולד ב-14 באוקטובר 1957) הוא גנרל פורטוגזי המכהן מאז 1 במרץ 2023 כראש מטה הכוחות המזוינים (מקביל לרמטכ"ל).

ביוגרפיה
--------

פונסקה נולד במפרה ב-14 באוקטובר 1957. ב-1979 הוא התגייס לצבא פורטוגל ולמד באקדמיה הצבאית הפורטוגזית. ב-1992 הוא מונה למפקד פלוגה. ב-1994 הוא החל לשרת במטכ"ל הפורטוגזי. בין 1995–1999 הוא שרת בפירנצה בכוח המבצעי המהיר של נאט"ו. במסגרת זו, הוא שרת במשך שנה בכוח הייצוב בבוסניה והרצגובינה. בין 1999–2002 הוא כיהן כסגן ראש אגף הלוגיסטיקה של המטכ"ל. בין 2002–2004 הוא כיהן כסגן מפקד בית הספר הצבאי להנדסה (Escola Prática de Engenharia). בין 2004–2005 הוא כיהן כסגן ראש מטה הכוחות המזוינים (מקביל לרמטכ"ל). בין 2005-2007 הוא שימש כמפקד בית הספר להנדסה. בין 2005-2007 הוא שימש כראש אגף הלוגיסטיקה של הצבא. ב-2011 הוא שרת בכוח קוסובו, כראש אגף הלוגיסטיקה של הכוח.

ב-1 במרץ 2023 הוא מונה לראש מטה הכוחות המזוינים.

קישורים חיצוניים
----------------

* ז'וזה נונס דה פונסקה באתר משרד ההגנה הפורטוגזי
* ז'וזה נונס דה פונסקה באתר נאט"ו
**אנדוטיאודון** (שם מדעי: ***Endothiodon***; מיוונית עתיקה: "שן פנימית") הוא סוג של סינאפסיד מקבוצת התראפסידה שחי בסוף תקופת הפרם שלפני 259 עד 254 מיליון שנה מזמננו. 

סוג זה תואר לראשונה ב-1876 בידי החוקר ריצ'רד אואן, אשר גילה את ממצאיו בדרום אפריקה ובהם נכללו שרידי גולגולת ולסת תחתונה.

הוא היה קרובו של הדיקטודון וכמותו היה נפוץ מאוד לאורך פנגיאה ברחבי כל היבשות, כאשר המאובנים שלו התגלו בהודו, ברזיל ובהרבה מדינות באפריקה: מלאווי, מוזמביק, דרום אפריקה, טנזניה, זמביה וזימבבואה. בדומה לדיקינודנטים אחרים הוא היה אוכל צמחים, אף שחסרו לו שני החטים שאפיינו את רוב הדיקינודונים. קצוות הלסתות היו בעלי מקור מעוקל כלפי מעלה מה ששימש לעקירת צמחים ואולי אף עזר בחפירה.

במקור נכללו בסוג זה 9 מינים, אך בהמשך הורדו ל-3 בלבד: E. uniseries‏, E. bathystoma ו-E. whaitsi.

קישורים חיצוניים
----------------

ויקישיתוף מדיה וקבצים בנושא **אנדוטיאודון** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**

* 
* 
* איור של קבוצת אנדוטיאודונים נרדפים בידי גורגונופסיד בטנזניה של הפרםאיור של קבוצת אנדוטיאודונים נרדפים בידי גורגונופסיד בטנזניה של הפרם
**אוגוסט ובר** (בגרמנית: **August Weber** ‏: 10 בינואר 1817 – 11 בספטמבר 1873) היה צייר גרמני מבית הספר לציור בדיסלדורף.

ביוגרפיה
--------

ובר החל את לימודיו כצייר נוף אצל הצייר היינריך רוזנקרנץ בפרנקפורט, והמשיך בשנת 1835 אצל צייר החצר יוהאן היינריך שילבך בדרמשטאדט, איתו יצא גם למסע לימודי לשווייץ. בין השנים 1836–1838 היה סטודנט במכון סטדל בפרנקפורט. בסתיו 1838 עבר לדיסלדורף, שם למד באקדמיה במשך שנה. מאוחר יותר הוא הכשיר תלמידים רבים בעצמו, כולל תיאודור מרטנס, אוטו אודברכט ואחרים. בשל ההצלחה בפעילות ההוראה שלו, הוא מונה לפרופסור על ידי מלך פרוסיה. בשנת 1858 הביא את יאקוב מאורר ואנטון בורגר מפרנקפורט לדיסלדורף.

בשנת 1844 היה מייסד שותף של התאחדות האמנים בדיסלדורף וחבר במלכסטנס. בשנת 1863 הוא הפך לחבר כבוד של אגודת האמנים של דיסלדורף ובשנת 1864 הוא זכה בתואר כבוד על ידי הקרן הגרמנית למדעים, אמנויות וחינוך כללי בפרנקפורט.

ובר היה נשוי מאז 1844. בתו היחידה נפטרה בשנת 1857. בשנים 1871 - 1872 נאסר עליו לצייר עקב מצב עיניים. לאחר מכן צייר שוב, אך הוא נפטר ב -9 בספטמבר 1873 מדלקת ריאות.

יצירה
-----

ובר לא עקב אחר האמנות הריאליסטית ששלטה באותה תקופה, אלא ראה בכך אמצעי ליישם פנטזיות ומחשבות פואטיות. הוא הגביל את עצמו לשני סוגי נופים גאוגרפיים בלבד (נופי עצים דרומיים וצפוניים) ופעל לשנות את צורתם בייצוג עד כדי אי-זיהוי. יחד עם יוהאן וילהלם שירמר, הוא נחשב לאחד משני ה"אידיאליסטים "בבית הספר דיסלדורף.

על פי גישתו, הפרטים המצוירים חייבים להיות כפופים לאפקט הכללי האידיאליסטי, למעט תופעות טבע כמו אור הירח או נוף הערב. בספרות הוא מכונה גם "אורג אור הירח",

בנוסף לציורי נוף, ובר גם יצר רישומים וצבעי מים, וכן כמה ליטוגרפיות.

גלריה
-----

* 
* 
*

קישורים חיצוניים
----------------

ויקישיתוף מדיה וקבצים בנושא **אוגוסט ובר** בוויקישיתוף

הערות שוליים
------------

1. 1 2  Bildnisse Düsseldorfer Künstler : nach dem Leben gezeichnet und lithographirt, digital.ub.uni-duesseldorf.de, ‏1853 (בגרמנית)
2. ↑  Kunstchronik: Wochenschrift für Kunst und Kunstgewerbe. 7.1872, S. 221–222.
3. ↑  Katalog der Gemälde-Sammlung des Museums Wallraf-Richartz in Köln, 1867, S. 234.

|  |  |
| --- | --- |
| בקרת זהויות עריכת הנתון בוויקינתונים | 
* GND: 117156930
* ISNI: 0000 0000 6674 4126
* RKD: 83156
* SNAC: w63x9g5h
* ULAN: 500101567
* VIAF: 782838
* WorldCat: viaf-782838

 |
**אנדראס אוולד קורנליוס** (בדנית: **Andreas Evald Cornelius**; נולד ב-16 במרץ 1993) הוא כדורגלן דני, המשחק בעמדת החלוץ בפ.צ. קופנהגן.

קריירת מועדונים
---------------

קורנליוס התחיל את הקריירה שלו בקבוצות מקומיות ולאחר מכן הצטרף לפ.צ. קופנהגן. ב-9 באפריל 2012, קורנליוס ערך את הופעת הבכורה שלו בקבוצה הבוגרת במשחק הליגה נגד ארהוס. ב-15 ביולי 2012, קורנליוס הבקיע את שער הבכורה שלו בקבוצה בתיקו 2-2 נגד מיטיולן. ב-20 בספטמבר, הבקיע את שער הניצחון במשחק בו ניצחה קופנהגן 1–2 את מולדה בשלב הבתים של הליגה האירופית. קורנליוס, נבחר לכדורגלן החודש בספטמבר 2012. ב-15 באפריל 2013, כבש את שער הניצחון בניצחון 2–3 נגד נורשלן, ניצחון שהבטיח לקופנהגן את האליפות בסיום העונה.

ב-27 ביוני 2013, קורנליוס חתם לחמש שנים בקארדיף סיטי מהפרמייר ליג, ששילמה כ-8 מיליון פאונד, ובכך נשבר שיא המועדון. דוחות מדנמרק הציעו שכר טרחה של 75 מיליון דולרים (כ -8 מיליון ליש"ט). ב-25 באוגוסט 2013, קורנליוס ערך את הופעת הבכורה שלו בקבוצה בניצחון 2–3 נגד מנצ'סטר סיטי.

ב-31 בינואר 2014, קורנליוס חזר לקופנהגן. קורנליוס סיים את העונה עם 5 שערים ב-13 משחקים. ב-13 באפריל 2015, נפצע בקרסול וסיים את העונה.

ב-2 במאי 2017, קורנליוס חתם באטאלנטה מהסרייה א' תמורת 3.5 מיליון אירו.

ב-31 באוגוסט 2018, הושאל לבורדו מליגת העל הצרפתית עד לסיום העונה, עם אופציה לרכישה.

ב-18 ביולי 2019, קורנליוס הושאל לפארמה לתקופה של שנתיים, עם אופציה לרכישב. ב-20 באוקטובר 2019, קורנליוס ערך את הופעת הבכורה שלו בקבוצה בניצחון 1–5 נגד גנואה בה כבש שלושער.

ב-9 באוגוסט 2021 חתם קורנליוס בטרבזונספור הטורקית. ב-12 בספטמבר ערך הופעת בכורה וגם כבש שער ראשון בקבוצה בתיקו 2-2 עם גלאטסאריי.

קריירה בינלאומית
----------------

ב-8 בספטמבר 2012, קורנליוס ערך את הופעת הבכורה שלו בנבחרת דנמרק בתיקו 0-0 נגד צ'כיה. ב-26 בינואר 2013, כבש שלושער בניצחון 0–4 נגד קנדה.

לאחר שאת מונדיאל 2014 פספס עקב פציעה, קורנליוס השתתף עם הנבחרת במונדיאל 2018.

תארים
-----

פ.צ. קופנהגן
* ליגת העל הדנית: 2012/2013, 2015/2016, 2016/2017
* הגביע הדני: 2014/2015, 2015/2016, 2016/2017

**טרבזונספור**

* אליפות טורקיה: 2021/2022

אישיים
* נעל הזהב הדני: 2012/2013
* כדורגלן השנה בליגת העל הדנית: 2012/2013

קישורים חיצוניים
----------------

ויקישיתוף מדיה וקבצים בנושא **אנדראס קורנליוס** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת דנמרק – יורו 2020** |
| --- |
| 1 שמייכל • 
2 אנדרסן • 
3 וסטרגארד • 
4 קר • 
5 מיילה • 
6 כריסטנסן • 
7 סקוב • 
8 דילייני • 
9 ברייטווייט • 
10 אריקסן • 
11 סקוב אולסן • 
12 דולברג •
13 מ. יורגנסן • 
14 דמסגור •
15 נורגארד •
16 לוסל •
17 סטריגר לארסן •
18 ואס •
19 וינד •
20 פאולסן •
21 קורנליוס •
22 רונו •
23 הויביירג •
24 ינסן •
25 כריסטיאנסן •
26 בוילסן •
מאמן: יולמן | דנמרקדנמרק |
**פרדריק דילמן** (באנגלית: **Frederick Dielman**‏; 25 בדצמבר 1847 – 25 באוגוסט 1935) היה צייר דיוקנאות אמריקאי ממוצא גרמני.

ביוגרפיה
--------

דילמן נולד בהנובר שבגרמניה ועבר לארצות הברית בילדותו. הוא סיים את לימודיו בקאלוורט קולג' בניו וינדזור, מרילנד, בשנת 1864, ובשנים 1866 עד 1872 שימש כטופוגרף ומשרטט עבור חיל ההנדסה של צבא ארצות הברית במבצר מונרו ובבולטימור, ובסקר דרכי המים בווירג'יניה. לאחר מכן למד אצל וילהלם פון דיז באקדמיה המלכותית במינכן שם קיבל מדליה בשיעור ציור מהחיים.

הוא פתח סטודיו בניו יורק, שם עבד בהתחלה כמאייר ספרים ומגזינים, והפך לצייר תמונות ז'אנריות. הוא היה אחד החברים המקוריים של אגודת האמנים האמריקאים, הוסמך לאקדמאי לאומי בשנת 1883, והיה גם חבר באגודה האמריקאית לצבעי מים, במועדון התחריטים בניו יורק. הוא היה נשיא הפדרציה לאמנויות בניו יורק.

בשנת 1899 נבחר דילמן לנשיא האקדמיה הלאומית לעיצוב. בשנת 1903 הוא הפך לפרופסור לרישום במכללה של העיר ניו יורק ובאותה תקופה התמנה למנהל בית הספר לאמנות בקופר יוניון.

הוא תרם תרומות עיקריות למהדורות מפוארות של יצירות מאת לונגפלו, הות'ורן, ג'ורג' אליוט וסופרים אחרים, ולפרסומים השונים של מועדון האריחים, שהוא היה חבר בהם.

מפורסמים עיטורי הקיר שלו ולוחות הפסיפס שייצר לספריית הקונגרס בוושינגטון.

גלריה
-----

* 
* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **פרדריק דילמן** בוויקישיתוף
* פרדריק דילמן, באתר "Find a Grave" (באנגלית)

הערות שוליים
------------

1. ↑  Chisholm, Hugh, ed. (1911). "Dielmann, Frederick". Encyclopædia Britannica (11th ed.). Cambridge University Press.
2. ↑  **Wilson, J. G.; Fiske, J. eds. (1900). "Dielman, Frederick". Appletons' Cyclopædia of American Biography.**, New York,: Appleton,, 1897

|  |  |
| --- | --- |
| בקרת זהויות עריכת הנתון בוויקינתונים | 
* GND: 1055214356
* ISNI: 0000 0001 1068 1565
* LCCN: nr96034852
* RKD: 22633
* SNAC: w6794j8t
* SUDOC: 224925121
* ULAN: 500001423
* VIAF: 66368494
* WorldCat: lccn-nr96034852

 |
**נג'ווא סאלם** **(נינט שלום)** או **נגווא סאלם** (בערבית: **نجوى سالم**; 17 בנובמבר 1925 – ‏ 12 במרץ 1988) הייתה שחקנית מצרייה ממוצא יהודי הידועה בשל תפקידיה בתיאטרון ובקולנוע המצרי בשנות ה-50 וה-60 של המאה העשרים.

ביוגרפיה
--------

היא נולדה בקהיר להורים בעלי אזרחות מצרית, אביה ממוצא לבנוני ואמה יהודייה ממוצא ספרדי. שמה המקורי היה "נט'ירה מוסא שח'אתה", אך בקרב משפחתה נקראה "נינט". בגלל עוני המשפחה, למדה סאלם רק בבית ספר יסודי.

תחילת קריירת המשחק שלה הייתה בקבוצת התיאטרון של נגיב א-ריחאני. מספרים כי ריחאני ביקש את ידה אך היא סירבה מכיוון שלא רצתה שדבר יפריע לה באמנותה. היא בחרה להישאר במצרים גם לאחר שכל משפחתה עזבה והמשיכה להופיע בתיאטרון המצרי וכן בכמה סרטי קולנוע וסדרות טלוויזיה. ב-1970 הקימה קבוצת תיאטרון משלה שהצגותיה הועלו גם במסגרת המכון למוזיקה ערבית בקהיר. באותה שנה גם התחתנה עם מבקר האמנות עבד אל-פתאח אל-בארודי.לקראת סוף שנות ה-70 (וסוף חייה) 

היא סבלה ממשברים נפשיים בהם חשבה כי מישהו מבקש להתנקש בה בשל מוצאה היהודי והממשלה המצרית מימנה את טיפוליה. ב-1978 הוענק לה אות הוקרה מהמדינה, ככל הנראה ביוזמת הנשיא אנואר סאדאת עצמו. על פי עדות ראש הקהילה היהודית בקהיר, סאלם נפטרה ונקברה כיהודייה, על אף השמועות שהתאסלמה, והיא קבורה בבית הקברות אל-בסאתין בקהיר.

קריירה אומנותית
---------------

### סרטים

* القبلة الأخيرة (הנשיקה האחרונה).
* حياة عازب (חיי רווק).
* ملك البترول (מלך הנפט).
* ما أقدرش (מה שאיני יכול).
* الأزواج والصيف (הזוגות והקיץ).
* إسماعيل يس في دمشق (איסמאעיל יס בדמשק).
* ناهد (נאהד).
* فايق ورايق (חסר דאגות).
* الروح والجسد (הנשמה והגוף).
* شمشون ولبلب (שמשון ולבלב [מדבר בשטף]).

### הצגות

* ذات البيجامة الحمراء (בעלת הפיג'מה האדומה).
* إلا خمسة (פרט לחמישה).
* حسن ومرقص وكوهين (חסן, מרקוס וכהן).
* الارؤورة (האורורה).
* لوكاندة الفردوس (מלון אל-פרדוס [גן העדן]).
* لو كنت حليوة (לו הייתי/היית יפהפייה).
* أصل و صورة (מקור ותמונה/העתק).

לקריאה נוספת
------------

* **הכיוון מזרח**, 6-9 (2003)

קישורים חיצוניים
----------------

* נג'ווא סאלם, במסד הנתונים הקולנועיים IMDb (באנגלית)
* נג'ווה סלאם (1925-1988) שחקנית מצריה. רחוב משלה, עמוד פייסבוק, 25 בדצמבר 2018
* איל שגיא ביזאוי, "דמות היהודי בקולנוע המצרי המוקדם: אנטישמיות או הומור מצרי?", המזרח החדש, כרך נ (תשע"א), עמ' 91–112

הערות שוליים
------------

1. 1 2 3 4 5  אשרף עבדולחמיד, יהודי מצריים: ציר זיכרון עם האומנים והשחקנים המפורסמים, באתר אל-ערביה, 9 באוקטובר 2016 (באנגלית)
2. 1 2  ראודה פואד, "נגווא סאלם, היהודיה שחיה עם תסביך רדיפה," **alcinema.com**. (בערבית)
3. ↑  נורהאן מוסטפא, "סיפורה של שחקנית יהודיה שתמכה בצבא המצרי," **מצרים היום**, 10.3.2017 (בערבית).
4. 1 2 3 4  איל שגיא ביזאוי, "בחזרה אל תור הזהב," **הארץ** 30.07.2015.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"נג'ווא סאלם"**.
אין תמונה חופשיתאין תמונה חופשית
**ריק קפלן** היה מנכ"ל יבמ ישראל, הסניף הישראלי של חברת IBM בשנים 2012–2017.

ביוגרפיה
--------

למד הנדסת מכונות באוניברסיטת בראון. בתחילת שנות ה-80 הגיע כמתנדב לקיבוץ נווה אור, ושהה בו שלוש שנים. בקיבוץ הכיר את אשתו. לקח קורסים במשפטים באוניברסיטת תל אביב, ואת לימודי המשפטים סיים באוניברסיטת קורנל שבמדינת ניו יורק. היה שותף במשרד עורכי דין בצפון מדינת ניו יורק, ולאחר שנים אחדות של עבודה במשפטים עבר בשנת 1989 לחברת IBM, כעורך דין בחטיבת התמיכה במחשבי מיינפריים. שימש בתפקידי ייעוץ משפטי בחטיבות התפעול והתמיכה בסטארט-אפים ועסקי ה-OEM של החברה. בספטמבר 1993 מונה ליועץ לאגף השיווק של החברה. ב-1995 מונה ליועץ לאזור אמריקה, וב-1999 מונה ליועץ המשפטי של חטיבת המחשוב האישי. בשנת 2000 מונה לסגן נשיא ויועץ משפטי של חטיבת השירותים העולמית (IGS) של החברה. במסגרת זו עבד בקשר הדוק עם ג'יני רומטי, אז מנהלת המכירות הגלובלית של IBM, ולימים מנכ"ל החברה, והוביל את הפעילות העולמית בנושאי נוהגים עסקיים, רגולציה ואתיקה מקצועית. 

באפריל 2012 מונה למנכ"ל יבמ ישראל, במקומו של מאיר ניסנסון, שמונה ליו"ר יבמ ישראל. על מעברו לישראל אמר: "יש לי קשר חזק עם החברה בכל העולם והמטרה שלי, בתור מנכ"ל יבמ ישראל, היא להביא את היכולת של יבמ לשוק פה ובמקביל להציג ולהוציא את היכולת של יבמ ישראל לשוק הבינלאומי". ב-1 בפברואר 2017 החליף דניאל מלכה את קפלן בתפקיד המנכ"ל. קפלן מונה להוביל את הפיתוח העסקי הגלובלי ביחידה לפתרונות חדשניים למגזר הפיננסי.

קישורים חיצוניים
----------------

* יוסי הטוני, ‏מאיר ניסנסון פורש: ריק קפלן מונה למנכ"ל יבמ ישראל, באתר "אנשים ומחשבים", 23 באפריל 2012
* ריק קפלן מונה למנכ"ל יבמ ישראל, באתר יבמ ישראל
* יהודה אלידע, ‏האמריקאי השקט: ראיון אישי עם ריק קפלן מנכ"ל IBM ישראל, באתר גלובס, 6 בדצמבר 2012
* ריק קפלן, באתר "אנשים ומחשבים"

הערות שוליים
------------

1. ↑  מנכ"ל יבמ ישראל בהופעת בכורה: ריק קפלן השיק בארץ את המערכות החדשות מסדרת PureSystems, באתר "אנשים ומחשבים", 28 במאי 2012
2. ↑  אתר למנויים בלבד אלירן רובין, מנכ"ל חדש ליבמ ישראל: דניאל מלכה יחליף את ריק קפלן, באתר TheMarker‏, 31 בינואר 2017
**ארנסט אפיה נואמה** (באנגלית: **Ernest Appiah Nuamah**; נולד ב-1 בנובמבר 2003 בקומאסי שבגאנה) הוא כדורגלן גנאי המשחק בעמדת קשר הכנף בקבוצת אולימפיק ליון מליגת העל הצרפתית, בהשאלה מר.ו.ד. מולנבק, ובנבחרת גאנה.

קריירת מועדונים
---------------

נואמה גדל באקדמיית רייט טו דרים, ובחודש ינואר 2022 עבר למחלקת הנוער של נורשלן. בהמשך אותה שנה החל לשחק בקבוצה הבוגרת של המועדון במסגרת ליגת העל הדנית. הוא ערך 43 הופעות ליגה במדי המועדון, בהן הבקיע 18 שערים.

ב-30 באוגוסט 2023 חתם נואמה בר.ו.ד. מולנבק מליגת המשנה הבלגית, והושאל ישירות לאולימפיק ליון מליגת העל הצרפתית למשך עונת 2023/2024. ב-3 בספטמבר ערך את הופעת הבכורה שלו במועדון, בהפסד 4-1 לפריז סן-ז'רמן במסגרת המחזור הרביעי בליגה.

קריירה בינלאומית
----------------

ב-18 ביוני 2023 ערך נואמה את הופעת הבכורה שלו בנבחרת גאנה, בתיקו 0-0 נגד נבחרת מדגסקר במסגרת מוקדמות גביע אפריקה לאומות 2023. ב-7 בספטמבר 2023 הבקיע את שער הבכורה שלו בנבחרת, בניצחון 2-1 על נבחרת הרפובליקה המרכז-אפריקאית במסגרת מוקדמות גביע אפריקה לאומות 2023.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Danish club FC Nordsjaelland announce signing of Ghanaian teen Ernest Nuamah Appiah באתר Ghana Soccer Net, ‏ 8 בפברואר 2022 (באנגלית)
2. ↑  Ernest Nuamah transferred to Belgium’s RWD Molenbeek; loaned to Lyon באתר Football Ghana, ‏ 30 באוגוסט 2023 (באנגלית)